El Gabinet de Promoció del Valencià celebra el Dia del Llibre amb un vídeo
21 d’abril 2021

![Imagen 1](/media/j1qhnd2s/c_promociomini.jpg)![Imagen 2](/media/5fkbos55/c_maria-josep-soriano-compromis-n.jpg)

El Gabinet de Promoció del Valencià de l’Ajuntament de Sagunt, ha presentat un vídeo per a celebrar el Dia del Llibre on els tres guanyadors dels últims Premis Literaris Ciutat de Sagunt han parlat de les seues obres a més d’animar a llegir i escriure en valencià. Els premiats van ser Josep Usó, amb el Premi de Narrativa Ciutat de Sagunt per l’obra _El carrer era de terra_; Àngel Fabregat, amb el Premi de Poesia Jaume Bru i Vidal per l’obra _Cossos afeblits_; i Manuel Molins, amb el Premi de Teatre Pepe Alba per l’obra _Crims (l’Herència Hamlet)_.

Enguany, a causa de la situació de pandèmia provocada per la Covid-19, el Dia del Llibre es va a celebrar de forma virtual. Així ho explica Maria Josep Soriano, regidora de Promoció del Valencià «**Aquest any per motius de pandèmia no hem pogut celebrar un acte presencial en el qual presentàrem els llibres, que és el que ens hauria agradat. Per això agraïm especialment que els autors hagen tingut la deferència de gravar este vídeo i poder, amb les seues paraules, conéixer millor les seues obres i a més encoratjar per a llegir més en valencià i celebrar el dia del llibre d’una forma virtual, diferent, però amb la mateixa estima per la literatura i pel valencià**».

El vídeo està disponible en el següent enllaç: [https://www.youtube.com/watch?v=Z8L73tdAYdY](https://www.youtube.com/watch?v=Z8L73tdAYdY)

![Imagen sin texto alternativo.](/media/d2zl0fqr/98c_cartell.jpg)  
  
  

​​

*   [](http://www.facebook.com/sharer.php?u=https://aytosagunto.es/va/actualitat/el-gabinet-de-promocio-del-valencia-celebra-el-dia-del-llibre-amb-un-video/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-de-promocio-del-valencia-celebra-el-dia-del-llibre-amb-un-video/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-de-promocio-del-valencia-celebra-el-dia-del-llibre-amb-un-video/ "Linked In")
*   [](mailto:?body=https://aytosagunto.es/va/actualitat/el-gabinet-de-promocio-del-valencia-celebra-el-dia-del-llibre-amb-un-video/)